
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 27.7.2021 година
 за определяне на правилата за обмена на данни съгласно Регламент (ЕС) 2019/2152 на Европейския парламент и на Съвета и за изменение на Регламент за изпълнение (ЕС) 2020/1197 на Комисията по отношение на държавата членка на извънсъюзен износ и задълженията на отчетните единици
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/2152 на Европейския парламент и на Съвета от 27 ноември 2019 г. за европейската бизнес статистика и за отмяна на 10 правни акта в областта на бизнес статистиката
 1
 , и по-специално член 5, параграф 5 и член 7, параграф 1 от него,
 като има предвид, че:
 (1)Необходимо е да се определят правилата за обмена на статистическата информация, свързана с износа и вноса на стоки, която митническите и данъчните органи на всяка държава членка трябва да предоставят на компетентните национални статистически органи (НСО).
 (2)В Регламент (ЕС) 2019/2152 се определя, че между НСО на държавите членки се извършва обмен на микроданни от митническите декларации за статистически цели с оглед на изготвянето на хармонизирани статистически данни за международната търговия със стоки и на подобряването на качеството на тези статистически данни. Необходимо е да се определят правилата за обмена на микроданни между НСО, да се дефинира неговият обхват, да се състави списък на микроданните, които подлежат на обмен, и да се установят форматът, мерките за сигурност и процедурата за обмен на тези данни.
 (3)Необходимо е Регламент за изпълнение (ЕС) 2020/1197 на Комисията
 2
 да бъде изменен по отношение на първия референтен период, за който се прилага определението за държава членка на извънсъюзен износ, и прилагането му да бъде отложено с две години. Целта е да се гарантира, че НСО са в състояние да идентифицират стоките в привиден износ и последователно да определят държавата членка на действителен износ с помощта на микроданните, които подлежат на обмен, и да се даде възможност на НСО да осигурят качеството на изготвяната статистика.
 (4)Необходимо е също така да се измени Регламент за изпълнение (ЕС) 2020/1197 на Комисията по отношение на задълженията на вносителите и износителите да съдействат на НСО при изясняването на въпроси, свързани с качеството на данните.
 (5)Мерките, предвидени в настоящия регламент, са в съответствие със становището на Комитета на Европейската статистическа система, създаден с член 7 от Регламент (ЕО) No 223/2009 на Европейския парламент и на Съвета
 3
 ,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се определят правилата за обмена на данни между митническите органи и националните статистически органи (НСО) и за обмена на данни между данъчните органи и НСО. В него също така се определят правилата за обмена между НСО на микроданни от митническите декларации, свързани с износа и вноса на стоки.
 Член 2
 Определения
 За целите на настоящия регламент се прилагат следните определения:
 а)„централизирано оформяне през преходния период“ означава централизирано оформяне по смисъла на член 179 от Регламент (ЕС) No 952/2013 на Европейския парламент и на Съвета
 4
 , в което участват митнически органи на повече от